Μέγκαν, Δούκισσα του Σάσσεξ

Η Μέγκαν, Δούκισσα του Σάσσεξ (γεννημένη ως Ρέιτσελ Μέγκαν Μαρκλ, αγγλικά: Rachel Meghan Markle, 4 Αυγούστου 1981) είναι Αμερικανίδα πρώην ηθοποιός, σύζυγος του Πρίγκιπα Χάρι, Δούκα του Σάσεξ, γιου του Βασιλιά Καρόλου Γ' του Ηνωμένου Βασιλείου.Γεννήθηκε και μεγάλωσε στο Λος Άντζελες. Μετά την αποφοίτησή της από το Northwestern University, από όπου πήρε πτυχίο στο θέατρο και τις διεθνείς σχέσεις το 2003, έπαιξε μικρούς ρόλους σε αρκετές τηλεοπτικές σειρές των Ηνωμένων Πολιτειών. Από το 2011 έως το 2018, ενσάρκωσε την Ρέιτσελ Ζέιν στη δραματική σειρά Suits, στην οποία συμμετείχε για επτά σεζόν. Στον κινηματογράφο έγινε γνωστή μέσω της συμμετοχής της σε ταινίες όπως το Remember Me και το Horrible Bosses (2011).Όταν ανακοίνωσε τη σχέση της με τον Πρίγκιπα Χάρι, Δούκα του Σάσσεξ, ανακοίνωσε επίσης ότι αφήνει την υποκριτική της καριέρα. Το ζευγάρι παντρεύτηκε στις 19 Μαΐου 2018, και η Μέγκαν έφερε στον κόσμο το πρώτο τους παιδί, τον Άρτσι Χάρισον , στις 6 Μαΐου 2019 ενώ στις 4 Ιουνίου 2021 το δεύτερο τους παιδί, την Λίλιμπετ-Νταϊάνα .

 Η Ρέιτσελ Μέγκαν Μαρκλ γεννήθηκε στις 4 Αυγούστου 1981 στο Λος Άντζελες. Η μητέρα της, Ντόρια Ράγκλαντ, μια κοινωνική λειτουργός και δασκάλα γιόγκα, κατοικεί στο View Park–Windsor Hills της Καλιφόρνια. Ο πατέρας της, Τόμας Μαρκλ, κατοικεί στο Μεξικό και είναι ένας βραβευμένος με Έμμυ σκηνοθέτης. Το επάγγελμα του πατέρα της την οδήγησε να τον επισκέπτεται συχνά τα παρασκήνια της σειράς Παντρεμένοι με παιδιά. Οι γονείς της χώρισαν όταν η Μαρκλ ήταν έξι ετών. Έχει δύο μεγαλύτερα ετεροθαλή αδέρφια από την μεριά του πατέρα της, τον Tόμας Μαρκλ Jr. και την Σαμάνθα Γκραντ. Περιγράφοντας τη καταγωγή της, η Μαρκλ έχει πει: «Ο πατέρας μου είναι Καυκάσιος και η μητέρα μου είναι Αφροαμερικανίδα. Είμαι μισή μαύρη και μισή άσπρη. Έχω συμφιλιωθεί με αυτό και το λέω ποια είμαι, μοιράζομαι δημόσια την καταγωγή μου, δηλώνω περήφανη που είμαι μια γυναίκα μεικτής φυλής». Η μητέρα της έχει ως προγόνους Αφρικανούς που πήγαν σκλάβοι στην Τζόρτζια, και ο πατέρας της έχει ολλανδική, αγγλική και ιρλανδική καταγωγή. Μεταξύ των προγόνων του πατέρα της θεωρούνται οι Captain Christopher Hussey, o Ροβέρτος Α΄ βασιλιάς της Σκωτίας, ο Sir Philip Wentworth και η σύζυγός του, Mary Clifford, απόγονος του Εδουάρδου Γ΄ βασιλιά της Αγγλίας. Η Μαρκλ μεγάλωσε στο Χόλιγουντ. Φοίτησε σε ιδιωτικά σχολεία, ξεκινώντας από το νηπιαγωγείο Hollywood Little Red Schoolhouse. Σε ηλικία 11 ετών, η πετυχημένη εκστρατεία της ώστε να αναγκάσει μια εταιρεία να αλλάξει μια τηλεοπτική διαφήμισή την οποία η ίδια θεωρούσε σεξιστική, προβλήθηκε από την Linda Ellerbee στην εκπομπή Nick News. Η Μαρκλ φοίτησε στο λύκειο Immaculate Heart, ένα καθολικό ιδιωτικό σχολείο θηλέων στο Λος Άντζελες. Αποφοίτησε το 2003 από το Πανεπιστήμιο Νορθουέστερν στο Ιλινόι (Northwestern University), όπου έλαβε πτυχίο στο θέατρο και τις διεθνείς σχέσεις. Σε μια συνέντευξη στην Vogue το 2013, η Μαρκλ περιέγραψε στο περιοδικό πώς σε ηλικία 20 ετών κατάφερε να λάβει μια υποτροφία από την αμερικανική πρεσβεία στο Μπουένος Άιρες της Αργεντινής, ενώ πέρασε ένα εξάμηνο των σπουδών της στη Μαδρίτη. Η Μαρκλ εργάστηκε ως καλλιγράφος για να βγάζει τα προς το ζην στις πρώτες δουλειές της ως ηθοποιός. Η πρώτη εμφάνισή της στην τηλεόραση ήταν ως κομπάρσος σε ένα επεισόδιο της καθημερινής σαπουνόπερας General Hospital. Στην αρχή της καριέρας της, είχε μικρούς ρόλους στα τηλεοπτικά σόου Century City (2004), The War at Home (2006) και CSI: NY (2006). Συμμετείχε και σε πολλές δουλειές με την ιδιότητα της ηθοποιού και μοντέλου συμπεριλαμβανομένης της συμμετοχής της στο αμερικανικό παιχνίδι Deal or No Deal. Εμφανίστηκε στην σειρά του καναλιού Fox Fringe ως η αστυνομικός Amy Jessup στα δυο πρώτα επεισόδια της δεύτερης σεζόν. Συνάντησε δυσκολίες στο να λαμβάνει ρόλους στα πρώτα χρόνια της καριέρας της. Το 2015 έγραψε: «Δεν ήμουν αρκετά μαύρη για τους ρόλους των μαύρων ούτε αρκετά λευκή για τους ρόλους των λευκών. Έτσι βρισκόμουν κάπου στην μέση ως ένας χαμαιλέοντας που δεν μπορούσε να κλείσει δουλειά.». Από το 2011, η Μαρκλ υποδύονταν την Ρέιτσελ Ζέιν στην αμερικανική σειρά Suits, που γυρίζεται στο Τορόντο του Καναδά. Ολοκλήρωσε την εργασία της στην υποκριτική στην έβδομη σεζόν της σειράς που ολοκληρώθηκε στα τέλη του 2017. Η Μαρκλ έχει εμφανιστεί σε δυο ταινίες : Get Him to the Greek and Remember Me (2010), Horrible Bosses (2011). Έχει επίσης εμφανιστεί σε κάποια επεισόδια στις σειρές Cuts ; Love, Inc. ; 90210 ; Knight Rider ; Without a Trace ; The League και Castle. Από το 2014 έως το 2017, ήταν ιδρύτρια και η αρχισυντάκτρια της lifestyle ιστοσελίδας The Tig. Επέλεξε το όνομα από το κόκκινο κρασί Tignanello. Τον Νοέμβριο του 2016, η Μαρκλ και η καναδέζικη εταιρεία ρουχισμού Reitmans κυκλοφόρησαν μια σειρά από γυναικεία ρούχα. Τον Απρίλιο του 2017, έκλεισε την ιστοσελίδα της The Tig και παραιτήθηκε από την Reitmans. Σε μια συνέντευξη στο BBC, η Μαρκλ δήλωσε ότι δεν θα επιστρέψει στο Suits και ότι μετά τον γάμο της, θα εγκατέλειπε την δουλειά της ως ηθοποιός. Ξεκίνησε τη σχέση της με τον ηθοποιό και παραγωγό Τρέβορ Ένγκελσον το 2004. Παντρεύτηκαν στο Ocho Rios της Τζαμάικα στις 10 Σεπτεμβρίου 2011 και πήραν διαζύγιο τον Αύγουστο του 2013. Από τον Ιούνιο του 2016 η Μαρκλ είναι ζευγάρι με τον Πρίγκιπα Χάρι, που είναι πέμπτος στην διαδοχή για τον βρετανικό θρόνο. Γνωρίστηκαν σε ένα blind date, που οργάνωσε ένας κοινός φίλος τους. Ο Τύπος ξεκίνησε να μιλάει για την σχέση τους τον Οκτώβριο του 2016. Στις 8 Νοεμβρίου 2016 το γραφείο τύπου της βρετανικής βασιλικής οικογένειας εξέδωσε μια επίσημη ανακοίνωση, που αναφερόταν στο «κύμα προσβολών και ενοχλήσεων» απέναντι στην Μαρκλ. Η ανακοίνωση μιλούσε για τον σεξισμό, τον ρατσισμό και τις δυσφημιστικές ιστορίες, που απευθυνόταν στην Μαρκλ, συμπεριλαμβανομένης μιας απροσδιόριστης «μουτζούρας στην πρώτη σελίδα μιας εφημερίδας.» Προέτρεπε τον Τύπο να «σταματήσει και να προβληματιστεί», προτού δημοσιοποιεί τέτοιες ιστορίες. Σε μια συνέντευξη στο Vanity Fair τον Σεπτέμβριο του 2017, η Μαρκλ μίλησε για πρώτη φορά δημόσια για την σχέση της με τον Πρίγκιπα Χάρι αναφέροντας: «Είμαστε δύο άνθρωποι, που είναι πραγματικά ευτυχισμένοι και ερωτευμένοι. Βγαίναμε ραντεβού στα κρυφά επί έξι μήνες, προτού γίνει είδηση και εργαζόμουν καθ' όλον αυτόν τον καιρό. Το μόνο πράγμα που άλλαξε ήταν η αντίληψη των ανθρώπων». Αργότερα τον ίδιο μήνα, έκαναν τις πρώτες τους δημόσιες εμφανίσεις μαζί σε έναν επίσημο βασιλικό αρραβώνα στο Τορόντο. Όσο εργαζόταν για τη σειρά Suits, ζούσε σε ένα νοικιασμένο σπίτι στην γειτονιά Seaton Village του Τορόντο, όπου γινόταν τα γυρίσματα. Στα τέλη του Νοεμβρίου 2017 έφυγε από εκεί, μετά την ολοκλήρωση της έβδομης σεζόν. Ο αρραβώνας της με τον Πρίγκιπα Χάρι ανακοινώθηκε στις 27 Νοεμβρίου 2017. Μέχρι τότε είχε συναντήσει αρκετές φορές την Βασίλισσα Ελισάβετ. Η ανακοίνωση του αρραβώνα προκάλεσε αρκετά σχόλια αναφορικά με την πιθανή κοινωνική σημασία της υπόστασης της Μαρκλ ως βασιλικού μέλους μεικτής φυλής. Το δαχτυλίδι των αρραβώνων αποτελείται από ένα μεγάλο διαμάντι από την Μποτσουάνα, με δυο μικρότερα διαμάντια από την συλλογή κοσμημάτων της μητέρας του Νταϊάνας, Πριγκίπισσας της Ουαλίας. Οι φωτογραφίες που δόθηκαν στην δημοσιότητα μαζί με την ανακοίνωση των αρραβώνων, έδειχναν την Μαρκλ να φορά ένα παλτό σχεδιασμένο από την Line the Label, το οποίο έγινε τόσο δημοφιλές, ώστε οι εκτενείς ηλεκτρονικές παραγγελίες γι' αυτό το παλτό να προκαλέσουν την κατάρρευση του διακομιστή της εταιρείας. Η πρώτη επίσημη δημόσια εμφάνιση της Μαρκλ με τον Πρίγκιπα Χάρι μετά τον αρραβώνα τους ήταν ένας περίπατος στο Νότινγχαμ την 1η Δεκεμβρίου 2017. Ο «περίπατος» ήταν στην πραγματικότητα κομμάτι της παρουσίας του ζευγαριού σε μια εκδήλωση για την Παγκόσμια Ημέρα AIDS, που διοργανώθηκε από την Terence Higgins Trust. Η εκδήλωση έλαβε χώρα στο Court Circular χωρίς αναφορά στην παρουσία της. Το ζευγάρι προσκλήθηκε να γιορτάσει τα Χριστούγεννα του 2017 με την βασιλική οικογένεια στην κατοικία της βασίλισσας στο Sandringham. Τον Ιανουάριο του 2018, η Μαρκλ συνόδευσε τον Πρίγκιπα Χάρι σε μια επίσκεψη στην βάση του ραδιοφωνικού σταθμού Reprezent FM στο Μπρίξτον. Συνόδευσε επίσης τον πρίγκιπα στο Κάρντιφ, όπου συνάντησαν νέους ανθρώπους από τον φιλανθρωπικό οργανισμό StreetGames. Την 1η Φεβρουαρίου του 2018 συνόδευσε ξανά τον Πρίγκιπα Χάρι στην παρουσίαση των Βραβείων Endeavour Fund Awards στο Goldsmiths' Hall. Η Μαρκλ ανέβηκε στο βήμα για να παρουσιάσει το Βραβείο Celebrating Excellence. Τον ίδιο μήνα, η Μαρκλ διέγραψε τους λογαριασμούς της στα κοινωνικά δίκτυα και σε μία δήλωσή της που δημοσιοποιήθηκε από το Παλάτι του Κένσινγκτον, η ίδια ευχαρίστησε όσους την ακολουθούσαν στα κοινωνικά δίκτυα όλα αυτά τα χρόνια. Στις 8 Μαρτίου 2018 η Μαρκλ βαπτίστηκε Αγγλικανή. Μετά τους αρραβώνες, ξεκίνησε την μακρόχρονη διαδικασία να γίνει βρετανίδα υπήκοος. Σύμφωνα με κάποιες πηγές, θα διατηρήσει και την αμερικανική υπηκοότητά της, ωστόσο το Παλάτι του Κένσινγκτον δήλωσε στα τέλη του Νοεμβρίου 2017 ότι η απόφαση δεν έχει ληφθεί ακόμα. Μετά τον γάμο, έγινε γνωστό ότι θα ζήσουν στο Nottingham Cottage στο Λονδίνο, στα περίχωρα του Παλατιού του Κένσινγκτον. Στις 19 Μαΐου 2018 τελέστηκε ο γάμος τους στο παρεκκλήσι του Αγίου Γεωργίου στο Κάστρο Ουίνδσορ. Λίγες ώρες πριν από τον γάμο τους ο Πρίγκιπας Χάρι και η Μέγκαν έλαβαν τους τίτλους Δούκας και Δούκισσα του Σάσσεξ.Τον Οκτώβριο του 2018 το παλάτι του Κένσινγκτον ανακοίνωσε ότι η Δούκισσα του Σάσσεξ είναι έγκυος και ότι το ζευγάρι αναμένεται να αποκτήσει το πρώτο του παιδί την άνοιξη του 2019. Στις 6 Μαΐου 2019 η Μέγκαν Μάρκλ, γέννησε ένα το γιο τους, Άρτσι Χάρισον Μαουντμπάτεν-Ουίνδσορ. Στις 14 Φεβρουαρίου 2021, εκπρόσωπος του ζευγαριού, επιβεβαίωσε οτι η Μέγκαν είναι έγκυος για δεύτερη φορά (μετά την αποβολή της τον Ιούλιο του 2020) και σύμφωνα με πηγές το μωρό θα γεννηθεί στο τέλος της άνοιξης. Στις 4 Ιουνίου γεννήθηκε το δεύτερο παιδί του ζευγαριού: Lilibet (Lili) Diana Mountbatten-Windsor. Η Μαρκλ ήταν σύμβουλος στην διεθνή φιλανθρωπική οργάνωση One Young World και μίλησε στην ετήσια συνδιάσκεψη στο Δουβλίνο το 2014 πάνω στα θέματα της ισότητας των φύλων και της σύγχρονης δουλείας. Το 2014, επίσης, ταξίδεψε στο Αφγανιστάν και στην Ισπανία. Το 2016 η Μαρκλ έγινε πρέσβειρα του World Vision Canada, ταξιδεύοντας στην Ρουάντα για την εκστρατεία Clean Water που στόχευε στην παροχή καθαρού και ασφαλούς πόσιμου νερού. Ταξίδεψε και στην Ινδία για να ευαισθητοποιήσει πάνω σε θέματα που αφορούν τις γυναίκες. Έχει εργαστεί στα Ηνωμένα Έθνη, ως συνήγορος πάνω στην ισότητα των φύλων και στην ενίσχυση των γυναικών. Δηλώνει φεμινίστρια. Το 2016 η Μαρκλ συμμετείχε στην συνδιάσκεψη One Young World. Στις 10 Ιανουαρίου του 2019, το παλάτι του Κένσινγκτον ανακοίνωσε ότι η Δούκισσα του Σάσσεξ έγινε ανάδοχος τεσσάρων οργανισμών με τις οποίες θα συνεργάζεται στενά και αντιπροσωπεύουν θέματα και σκοπούς που η Δούκισσα υποστήριζε ακόμα και πριν τον γάμο της. Οι δύο από αυτούς τους οργανισμούς παραδόθηκαν στη Δούκισσα από τη Βασίλισσα. Η Δούκισσα του Σάσσεξ, έγινε αρχισυντάκτρια του περιοδικού Vogue για την έκδοση του τεύχους του Σεπτεμβρίου 2019. Το τεύχος εξαντλήθηκε σε λιγότερο από ένα 24ωρο. Την επομένη της ανακοίνωσης της συνεργασίας της με τη Vogue, ανακοινώθηκε ότι η Δούκισσα θα συνεργαστεί με μια σειρά από βρετανικούς οίκους μόδας για την προώθηση μιας κολεξιόν ρούχων για άνεργες και χωρίς προνόμια γυναίκες στο πλαίσιο της οργάνωσης Smart Works την όποια η Δούκισσα υποστηρίζει. Η Δούκισσα και ο σύζυγός της, ο Δούκας του Σάσσεξ, ίδρυσαν το δικό τους φιλανθρωπικό ίδρυμα που οριστικοποιήθηκε τον Ιούλιο του 2019 με τίτλο "Sussex Royal The Foundation of The Duke and Duchess of Sussex". 4 Αυγούστου 1981 - 10 Σεπτεμβρίου 2011: Η Δεσποινίς Ρέιτσελ Μέγκαν Μαρκλ 19 Μαΐου 2018 - 18 Ιανουαρίου 2020: Η Αυτής Βασιλική Υψηλότητα Η Δούκισσα του Σάσσεξ 18 Ιανουαρίου 2020-Σήμερα: Μέγκαν, Δούκισσα του Σάσσεξ Boyle, Danny (November 8, 2016). «Who is Meghan Markle? Everything we know about Prince Harry's girlfriend». The Daily Telegraph Morris, Regan (September 27, 2017). «'Meghan who?' LA shrugs over Harry's hometown girlfriend». BBC News Humphries, Will (November 27, 2017). «Meghan Markle's family tree». The Times Kaplan, Mike. «Variety international showbusiness reference». Garland Pub., 1982. p. 216 Goulet, Matt (July 13, 2013). «Q&A:The Beautiful Meghan Markle on Suits, Canada Day, and Handwriting». Esquire Hicks, Tony (November 1, 2016). «Prince Harry ready to meet Meghan Markle's father». Mercury News Goulet, Matt (July 13, 2013). «Q&A: The Beautiful Meghan Markle on Suits, Canada Day, and Handwriting». Esquire. Hearst Communications, Inc John, Tara (November 27, 2017). «Meet Meghan Markle, Prince Harry's Fiancee And Britain's Newest Royal-To-Be». Time (magazine) «Meghan Markle's half-sister to write a tell-all book about her 'pushy' sibling». The Daily Telegraph Markle, Meghan (August 17, 2015). «I'm More Than An 'Other'». Elle UK «Meghan Markle's Jonesboro roots». The Times «Meghan Markle: Six things you didn't know about Prince Harry's girlfriend Αρχειοθετήθηκε 2016-11-10 στο Wayback Machine.». The Week Dewan, Angela; Isaac, Lindsay (November 8, 2016). «Meghan Markle: Prince Harry warns press about harassing girlfriend». CNN Roberts, Gary Boyd. «The Royal Ancestry of Meghan Markle Αρχειοθετήθηκε 2019-12-13 στο Wayback Machine.». New England Historic Genealogical Society Child, Christopher (December 15, 2017). «The Hastings Connection». New England Historic Genealogical Society Morris, Regan (September 26, 2017). «'Meghan who?' LA shrugs over Harry's hometown girlfriend». BBC Woustra, Kristy. «Who Is Meghan Markle: The Actress Was Changing The World At Age 11». HuffPost. Canada Boedeker, Hal (November 30, 2017). «Meghan Markle at 11: Fighting sexism on TV Αρχειοθετήθηκε 2017-12-01 στο Wayback Machine.». Orlando Sentinel Hodgkin, Emily (September 23, 2017). «Meghan Markle and Kate Middleton's path to royalty REVEALED – from Hollywood to Kensington». Daily Express. UK Waldie, Paul (November 28, 2017). «Prince Harry, Meghan Markle's wedding not expected to bring economic boost for U.K Αρχειοθετήθηκε 2017-11-28 στο Wayback Machine.». The Globe and Mail Kingsley, Patrick (November 28, 2017). «Royal Engagement Seen as Symbol of Change, With Asterisks». The New York Times Willgress, Lydia; Boyle, Danny (September 21, 2017). «Who is Meghan Markle? Everything we know about Prince Harry's girlfriend». The Daily Telegraph Goulet, Matt (July 13, 2013). «Q&A: The Beautiful Meghan Markle on Suits, Canada Day, and Handwriting». Esquire. Hearst Communications, Inc Ivie, Devon (November 28, 2017). «Beyond Suits: Your Guide to Meghan Markle's TV Work». Vulture Eades, Chris (December 5, 2017). «Meghan Markle Started Her Acting Career on GENERAL HOSPITAL — See the Video!». ABC Soaps In Depth. United States: Bauer Publications Andreeva, Nellie (June 23, 2009). «Meghan Markle joins 'Fringe'». The Hollywood Reporter Judith Vonberg. «Meghan Markle: Who is Prince Harry's bride-to-be?». CNN «Meghan Markle to quit Suits after engagement to Prince Harry». November 27, 2017 Hibberd, James (August 24, 2010). «Meghan Markle books lead role on 'Legal Mind'». The Hollywood Reporter «Meghan Markle». TV Guide «Experience the World of Suits Star Meghan Markle's New Lifestyle Site, The Tig Αρχειοθετήθηκε 2016-12-20 στο Wayback Machine.». InStyle «As Meghan Markle Shuts Down Her Lifestyle Site, Source Says Speculation It's Related to Prince Harry Is 'False'». People «Meghan Markle is The Tig: Archived Material from TheTig.com». Ashley Michaels, Tatiana Coco Delap, Leanne (November 5, 2016). «Suits star Meghan Markle launches 'accessible' clothing line at Reitmans». Toronto Star Falzone, Diana. «Meghan Markle will quit acting following engagement to Prince Harry». Fox News Channel Porter, Tom (November 27, 2017). «Who Is Meghan Markle's Ex-Husband, Trevor Engelson?». Newsweek «Hitched, Hatched, Hired». The Hollywood Reporter «36 things we've learnt about Meghan Markle in the past year». The Telegraph «The Duke of Cambridge approved Prince Harry's plea to trolls to leave Meghan Markle alone». The Telegraph «Prince Harry to marry Meghan Markle». The Guardian «Prince Harry, Meghan Markle to finally tie the knot» Furness, Hannah (November 27, 2017). «Prince Harry and Meghan Markle engaged: 'She didn't even let me finish!' Couple describe 'sweet, natural and very romantic' proposal». The Telegraph Samuelson, Kate (November 27, 2017). «A Detailed History of Prince Harry and Meghan Markle's Relationship». Time (magazine) Vallance, Adam (November 8, 2016). «A Statement by the Communications Secretary to Prince Harry». The Royal Family Robert Booth and Lisa O'Carroll (November 8, 2016). «Prince Harry attacks press over 'wave of abuse' of girlfriend Meghan Markle». The Guardian Maria Puente (November 8, 2016). «Who would want to 'smear' Prince Harry's new girlfriend Meghan Markle?». USA Today «WTF? British Website Calls Prince Harry's Black Girlfriend 'Straight Outta Compton'». Black Entertainment Television «Meghan Markle, Wild About Harry!». Vanity Fair «Meghan Markle attends Invictus Games». BBC News «Prince Harry, Meghan Markle make first official public appearance». ABC News Hensley, Laura (November 4, 2016). «Prince Harry and girlfriend give reporters the slip as royal watchers descend on Toronto neighbourhood». National Post Griffiths, Emmy (November 22, 2017). «Meghan Markle moves out of apartment in Toronto». Hello! Canada Hoffman, Ashley (January 9, 2018). «Meghan Markle Just Deleted Her Social Media Accounts. Here's How to Stay Invested in Her Life». Time (magazine) «Meghan Markle deletes her Facebook, Instagram, and Twitter accounts». The Independent Bourke, Latika (November 27, 2017). «Royal wedding: Prince Harry and Meghan Markle announce engagement». The Age Kim, Eun Kyung. «Prince Harry proposed to Meghan Markle during 'cozy' night while roasting chicken» Gregory Katz, Associated Press (November 27, 2017). «Britain not fazed by mixed-race fiancee for Prince Harry». ABC News James Rodger (November 27, 2017). «Mixed-race Meghan Markle tells of family encounters with racism». Birmingham Mail Elaine Musiwa (November 28, 2017). «The Problem With Calling Meghan Markle the 'First Black Princess'». Vogue Chokshi, Niraj (November 27, 2017). «Prince Harry Used Princess Diana's Diamonds in Engagement Ring». The New York Times «Designer's Website Crashes Thanks To Meghan Markle's Engagement Photos». CBS News Davies, Caroline (December 1, 2017). «Meghan Markle begins royal induction with Nottingham walkabout». The Guardian Meghan Markle στην IMDb